डर था कहीं पैसा डूब न जाए, आदित्य चोपड़ा बोले- स्टूडियो के लिए कोई भी कीमत चुकाता
Aamir Khan Reveals the Story Behind the Formation of Yash Raj Films नेटफ्लिक्स पर स्ट्रीम हो रही डॉक्यूमेंट्री सीरीज रोमांटिक्स के एक एपिसोड में आमिर ने कुछ दिलचस्प खुलासे किए
आमिर खान ने यशराज फिल्म्स बनने के पीछे की कहानी बयां की है। नेटफ्लिक्स पर स्ट्रीम हो रही डॉक्यूमेंट्री सीरीज रोमांटिक्स के एक एपिसोड में आमिर ने कुछ दिलचस्प खुलासे किए हैं। आमिर का कहना है कि जब यशराज चोपड़ा और उनके बेटे आदित्य स्टूडियो बनाने की सोच रहे थे तो वो उन्हें लेकर काफी ज्यादा चिंतित थे।
आमिर को डर था कहीं पैसा डूब न जाए
आमिर को डर था कि इतना ज्यादा पैसा एक जगह लगाना सही होगा भी कि नहीं। उन्हें आशंका थी कि अगर गलती से भी पैसा डूब गया तो क्या वो रिकवर हो पाएगा। आमिर ने रोमांटिक्स के एक एपिसोड में कहा, 'जब यश जी और आदित्य ने पहली बार मुझे बताया कि वे स्टूडियो बना रहे हैं, तो मैं दुविधा में था। मैं उन दोनों के लिए चिंतित था। मुझे लग रहा था कि वो जिस सपने को देख रहे हैं, क्या उसे आर्थिक रूप से पूरा कर पाएंगे।'
बता दें कि आमिर खान का यशराज फिल्म्स के साथ काफी गहरा संबंध रहा है। आमिर ने यशराज के बैनर तले धूम 3 और फना जैसी फिल्मों में काम किया है।
स्टूडियो बनाने के लिए कोई भी कीमत चुकाने को तैयार थे आदित्य
आदित्य चोपड़ा ही वो शख्स थे, जो चाहते थे कि YRF का एक स्टूडियो होना चाहिए। आदित्य ने कहा, 'मैं स्टूडियो बनाने को लेकर बहुत ज्यादा परेशान नहीं था। क्योंकि मैं चाहता था कि मेरे पिता जी के नाम का स्मारक हो, जिसमें उनके सभी कार्यों की एक झलक दिखे। इसलिए इसको बनाने के लिए मैं कोई भी कीमत चुकाने को तैयार था। भले ही ये प्लान उस समय फेल भी हो जाता लेकिन कम से कम एक पहचान के रूप में हमेशा रहती।'
ब्लॉकबस्टर फिल्में बनाने की फैक्ट्री बन चुकी है YRF
यशराज फिल्म्स हिंदी फिल्म इंडस्ट्री में काफी बड़ी-बड़ी फिल्में प्रोड्यूस कर चुका है। अगर सबसे ज्यादा कमाई करने वाली टॉप-10 हिंदी फिल्मों की बात करें तो इसमें आधी तो YRF की प्रोडक्शन वाली फिल्में हैं। कमाई के सारे रिकॉर्ड्स को ध्वस्त करने वाली शाहरुख खान की फिल्म पठान भी यशराज फिल्म्स के बैनर तले ही बनी है। पठान ने अब तक 1000 करोड़ से ज्यादा का वर्ल्डवाइड कलेक्शन किया है।
वहीं कुछ और ब्लॉकबस्टर फिल्में जैसे टाइगर जिंदा है, वॉर, धूम 3 और एक था टाइगर भी इसी बैनर तले बनी है। इसके अलावा बॉलीवुड की आइकॉनिक फिल्मों में से एक दिलवाले दुल्हनिया ले जाएंगे की मेकिंग भी इसी प्रोडक्शन हाउस ने की थी।
यशराज फिल्म्स ने एक और कदम आगे बढ़ाया, लॉन्च किया स्पाई यूनिवर्स
यशराज फिल्म्स ने एक और कदम बढ़ाते हुए अपना एक स्पाई यूनिवर्स भी लॉन्च कर दिया है। हम अक्सर मार्वेल सिनेमेटिक यूनिवर्स को सुनते हैं। एवेंजर्स सीरीज, आयरन मैन सीरीज, कैप्टन अमेरिका और थॉर की सभी फिल्में इसी यूनिवर्स का हिस्सा है। बॉलीवुड में रोहित शेट्टी की कॉप यूनिवर्स भी काफी ज्यादा चर्चित है। सिंघम, सिंघम रिटर्न्स, सिंबा और सूर्यवंशी जैसी फिल्में भी इसी कॉप यूनिवर्स का हिस्सा है।
अब यशराज की स्पाई यूनिवर्स की शुरुआत हो चुकी है। इस यूनिवर्स में बनने वाली सभी फिल्में जासूसी बैकग्राउंड पर बेस्ड होगी। इस यूनिवर्स की पहली फिल्म 2012 में आई सलमान खान की फिल्म एक था टाइगर थी। इसके अलावा पठान और वॉर भी इस फ्रेंचाइजी का हिस्सा हो चुकी है।
इससे जुड़ी ये खबरें भी पढ़ें
'धूम में स्टारकास्ट से ज्यादा पैसे बाइक्स पर खर्च किए':खुद भी बाइक्स के शौकीन थे आदित्य चोपड़ा, भाई उदय चोपड़ा पर बोले- उसे चाहकर भी स्टार नहीं बना पाया
फिल्ममेकर आदित्य चोपड़ा ने कहा है कि 2004 में रिलीज हुई फिल्म धूम में उन्होंने स्टारकास्ट से ज्यादा पैसे फिल्म में दिखाए बाइक्स पर खर्च किए थे। अपनी लाइफ के शुरुआती दिनों में आदित्य खुद बाइक्स के शौकीन रहे थे। नेटफ्लिक्स पर रिलीज हुई सीरीज द रोमांटिक्स में आदित्य चोपड़ा ने यशराज फिल्म्स और इससे जुड़ी काफी चीजों पर बात की। (पूरी खबर पढ़ें)